Za pravilno vrednotenje laboratorijskih analiz je potrebno oddati urin pod določenimi pogoji.

**PRED ODDAJO URINA**

* Pred oddajo urina pacienti oddajo napotnice (samoplačniki ne potrebujejo napotnic, za zaželene preiskave se lahko dogovorijo na sprejemu v laboratoriju) in zdravstveno kartico na sprejemnem mestu laboratorija.
* Pacientu se izroči **sterilen lonček** za zbiranje urina in se mu razloži postopek zbiranja urina.

**ODDAJA URINA**

* Vzorec urina, ki ga uporabimo za mikrobiološko analizo je **prvi** ali **drugi** jutranji urin, ki se je zadrževal v mehurju 4 ure in več.
* Pacient pri oddaji urina pazi na:
	+ ustrezno higieno okolice izvodil, ki jih obriše s sterilno gazo, namočeno v destilirano mlačno vodo, nato pa obriše s sterilno suho gazo,
* **srednji curek urina**, ki ga dobi tako, da prvi curek urina spusti v straniščno školjko, drugi del zbere v lonček za zbiranje urina in preostali del zopet v školjko (slikovna navodila v prostoru za oddajo urina: Slika 1*: Zbiranje srednjega curka urina-ženske*; Slika 2: *Zbiranje srednjega curka urina-moški*).
* Odvzem urina pri dojenčkih se vrši v otroškem dispanzerju, kjer za odvzem poskrbi medicinska sestra, ki dojenčkom namesti vrečko za odvzem urina, odvzeti vzorec urina pa nato dostavi v laboratorij.
* Za analizo potrebujemo približno polovico lončka urina.
* Če pacient prinese urin za mikrobiološke analize od doma, se mora ravnati po zgoraj navedenih navodilih. Sterilen lonček za zbiranje urina predhodno dvigne v laboratoriju. Urin dostavi v laboratorij v roku ene ure.
* Lonček za zbiranje urina pacient izroči laboratorijskemu osebju oz. odda na za to določeno mesto.

Vodja Diagnostičnega laboratorija

 Mag. Mateja Šter, spec. med. biokem.